LIETUVOS RESPUBLIKOS FINANSŲ MINISTRAS

ĮSAKYMAS

DĖL UŽDAROSIOS AKCINĖS BENDROVĖS VALSTYBĖS INVESTICIJŲ VALDYMO AGENTŪROS STEBĖTOJŲ TARYBOS NARIO SKYRIMO

2022 m. gegužės 11 d. Nr. 1K-171

Vilnius

Vadovaudamasi Lietuvos Respublikos akcinių bendrovių įstatymo 20 straipsnio 1 dalies 3 punktu, 29 straipsnio 6 dalimi, Valstybės turtinių ir neturtinių teisių įgyvendinimo valstybės valdomose įmonėse tvarkos aprašo, patvirtinto Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“, 46 punktu, Lietuvos Respublikos Vyriausybės 2020 m. gegužės 6 d. nutarimo Nr. 512 „Dėl uždarosios akcinės bendrovės „Valstybės investicinis kapitalas“ ir uždarosios akcinės bendrovės Valstybės investicijų valdymo agentūros steigimo ir valstybės turto investavimo“ 6.2 papunkčiu ir Uždarosios akcinės bendrovės Valstybės investicijų valdymo agentūros įstatų, patvirtintų Lietuvos Respublikos finansų ministro 2020 m. birželio 3 d. įsakymu Nr. 1K-168 „Dėl Uždarosios akcinės bendrovės Valstybės investicijų valdymo agentūros įstatų patvirtinimo“, 17 ir 19 punktais bei atsižvelgdama į Kandidatų į uždarosios akcinės bendrovės Valstybės investicijų valdymo agentūros stebėtojų tarybą atrankos komisijos, sudarytos Lietuvos Respublikos finansų ministro 2022 m. kovo 21 d. įsakymu Nr. 1K-100 „Dėl Kandidatų į uždarosios akcinės bendrovės Valstybės investicijų valdymo agentūros stebėtojų tarybą atrankos komisijos sudarymo“, 2022 m. balandžio 7 d. sprendimą (posėdžio protokolas Nr. 1):

1. S k i r i u į uždarosios akcinės bendrovės Valstybės investicijų valdymo agentūros (toliau – Bendrovė) stebėtojų tarybą iki veikiančios Bendrovės stebėtojų tarybos kadencijos pabaigos UAB „Orion Asset Management“ fondo valdytoją Skirmantą Miliauską.

2. Į g a l i o j u Bendrovės direktorių (su teise perįgalioti):

2.1. atlikti reikiamus veiksmus dėl Bendrovės stebėtojų tarybos nario įregistravimo Juridinių asmenų registre;

2.2. pasirašyti su paskirtu Bendrovės stebėtojų tarybos nariu Bendrovės stebėtojų tarybos nario veiklos Bendrovės stebėtojų taryboje sutartį.

Finansų ministrė	Gintarė Skaistė